CELEX: 62008TN0523
Language: lt
Date: 2008-12-01 00:00:00
Title: Byla T-523/08 2008 m. gruodžio 1 d. pareikštas ieškinys byloje Agatha Ruiz de la Prada de Sentmenat prieš VRDT — Mary Quant Cosmetics Japan (AGATHA RUIZ DE LA PRADA)

7.2.2009   
            
            
               LT
            
            
               Europos Sąjungos oficialusis leidinys
            
            
               C 32/46
            
         2008 m. gruodžio 1 d. pareikštas ieškinys byloje Agatha Ruiz de la Prada de Sentmenat prieš VRDT — Mary Quant Cosmetics Japan (AGATHA RUIZ DE LA PRADA)
   
   (Byla T-523/08)
   (2009/C 32/88)
   Kalba, kuria surašytas ieškinys: ispanų
   Šalys
   
      Ieškovė: Agatha Ruiz de la Prada de Sentmenat (Madridas, Ispanija), atstovaujama advokato R. Bercovitz Álvarez
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Mary Quant Cosmetics Japan Ltd (Tokijas, Japonija)
   Ieškovės reikalavimai
   
               —
            
            
               Panaikinti ginčijamo sprendimo 1 ir 3 punktus ir pakeisti jį kitu sprendimu, kuriuo Bendrijos prekių ženklas Nr. 3 291 234 būtų įregistruotas visoms klasifikacijos 3 klasės prekėms (muilas, parfumerijos gaminiai, eteriniai aliejai, kosmetika, plaukų losjonai) ir priteisti iš MARY CANT Cosmetics Japan Ltd su protesto procedūra susijusias išlaidas.
            
         
               —
            
            
               Priteisti iš atsakovės ar kitos įstojusios į bylą šalies bylinėjimosi išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: vaizdinis prekių ženklas, vaizduojantis rausvą gėlę su geltonu viduriuku šviesiai žaliame fone su užrašu AGATHA RUIZ DE LA PRADA, be kita ko, 3, 5, 14 ir 21 klasių prekėms — paraiškos Nr. 3 291 234.
   Prekių ženklo ar žymens, kuriuo grindžiamas protestas, savininkas: MARY QUANT Cosmetics Japan Ltd.
   
      Prekių ženklas ar žymuo, kuriuo grindžiamas protestas: vaizdinis prekių ženklas, vaizduojantis juodos spalvos gėlę su tokios pačios spalvos viduriuku, įrėmintu baltos spalvos juosta: Jungtinės Karalystės prekių ženklai 3 ir 5 klasių prekėms ir Bendrijos prekių ženklas 3 ir 21 klasių prekėms.
   
      Protestų skyriaus sprendimas: atmesti protestą.
   
      Apeliacinės tarybos sprendimas: iš dalies patenkinti apeliaciją.
   
      Ieškinio pagrindai: Reglamento (EB) Nr. 40/94 dėl Bendrijos prekių ženklo 8 straipsnio 1 dalies b punkto netinkamas taikymas.